Svetový pohár v biatlone 2015/2016

**Svetový pohár v biatlone 2015/2016** je 39. ročník svetového pohára v biatlone organizovaný Medzinárodnou biatlonovou úniou (IBU). Nový ročník začal 29. novembra 2015 vo švédskom Östersunde a jeho koniec bol naplánovaný na 20. marca 2016 v ruskom Chanty-Mansijsku.

Celkové víťazstvo obhajovala Francúz Martin Fourcade. V ženskej časti mala obhajovať titul Bieloruska Darja Domračavová, ktorá ale oznámila, že túto sezónu vynechá pre chorobu mononukleózu.

Hlavnou udalosťou tohto ročníka boli majstrovstvá sveta, ktoré sa konali od 29. februára do 13. marca 2016 v nórskom Osle na štadióne Holmenkollen.

## Program
Svetový pohár 2015/2016 sa skladá z celkovo 67 pretekov na desiatich rôznych miestach po celom svete, vrátane majstrovstiev sveta. Oproti minulému ročníku sa zmenili dve dejiská svetového pohára v biatlone. České Nové Město na Moravě vystriedal kanadský Canmore a miesto fínskeho Kontiolahti (organizátor minuloročných majstrovstiev sveta) bol na programe americký Presgue Isle. Svetový pohár v biatlone sa teda po piatich rokoch vrátil do Severnej Ameriky hneď dvoma súťažami.

Kompletný program Svetového pohára v biatlone 2015/2016 (program je rovnaký pre mužov aj ženy):

Minulú sezónu vošiel do svetového pohára nový typ pretekov – zmiešaná štafeta dvojíc, ktorá mala premiéru v Novom Meste na Morave. Ide o preteky, v ktorých bojujú národné tímy – z každého vždy jedna pretekárka a jeden pretekár. Tento ročník organizátori vsunuli zmiešanú štafetu do dvoch podujatí v Östersunde a Canmore.

## Štartovacie kvóty
Od sezóny 2015/2016 vošli do platnosti nové kvóty a pravidlá pre výber účastníkov pretekov. 25 najlepších krajín z minulej sezóny a najlepšia krajina v IBU Cupe 2014/2015, ktorá nie je medzi top 25, má možnosť poslať do pretekov svojich reprezentantov. Okrem toho IBU bude udeľovať do každých pretekov jednotlivcov 4 divoké karty pre národné federácie, ktoré nemajú trvalé miesto v sezóne. Maximálny počet účastníkov v jedných pretekoch sa tak zvýšil zo 108 na 110.





Umiestnenie národov sa určuje na základe rebríčka pohára národov u žien a mužov.

### Počet pretekárov pre krajiny

**Muži:**
* 6 pretekárov :  Nórsko,  Nemecko,  Francúzsko,  Rusko,  Česko ↑
* 5 pretekárov :  Rakúsko ↓,  Ukrajina,  Švajčiarsko ↑,  Kanada ↑,  Slovinsko
* 4 pretekári:  Bielorusko,  Taliansko ↓,  USA,  Bulharsko ↑,  Švédsko ↓,  Slovensko,  Estónsko ↑
* 3 pretekári:  Fínsko,  Kazachstan,  Rumunsko ↑,  Lotyšsko,  Litva ↑,  Poľsko ↑
* 2 pretekári:  Veľká Británia,  Japonsko ↑ 
* 1 pretekár:  Južná Kórea
* 0 pretekárov:  Srbsko ↓↓,  Čína ↓,  Holandsko ↓,  Austrália ↓,  Belgicko,  Španielsko,  Maďarsko,  Chorvátsko,  Grécko,  Turecko,   Moldavsko

**Ženy**
* 6 pretekárok:  Nemecko,  Česko ↑,  Francúzsko,  Bielorusko ↑,  Ukrajina
* 5 pretekárok:  Rusko ↓,  Nórsko ↓,  Taliansko,  Poľsko,  Rakúsko ↑↑
* 4 pretekárky:  Slovensko,  Švajčiarsko,  Kanada ↓,  Švédsko ↑,  USA,  Fínsko,  Slovinsko
* 3 pretekárky:  Rumunsko,  Bulharsko,  Estónsko,  Kazachstan ↑,  Litva ↑,  Japonsko ↑
* 2 pretekárky:  Čína,  Južná Kórea↑
* 1 pretekárka:  Bosna a Hercegovina ↑
* 0 pretekárok:  Španielsko↓,  Lotyšsko ↓,  Holandsko ↓,  Veľká Británia ↓,  Andorra ↓↓,  Maďarsko

*Šípky označujú zisky alebo straty štartovacích miest oproti minulej sezóne.*

## Svetový pohár v biatlone 2015/2016 (muži)
*Bližšie informácie v hlavnom článku: [[Svetový pohár v biatlone 2015/2016 – muži]]*

## Svetový pohár v biatlone 2015/2016 (ženy)
*Bližšie informácie v hlavnom článku: [[Svetový pohár v biatlone 2015/2016 – ženy]]*

## Svetový pohár v biatlone 2015/2016 (zmiešané štafety)
*Bližšie informácie v hlavnom článku: [[Svetový pohár v biatlone 2015/2016 – zmiešané štafety]]*

## Situácia Slovenska pred SP
Slovensko malo rovnako ako predchádzajúcu sezónu aj túto štyroch zástupcov u mužov a žien. Staronovým trénerom slovenskej mužskej biatlonovej reprezentácie na túto sezónu sa stal Juraj Sanitra. Slovenský zväz biatlonu predĺžil jeho zmluvu a vymenoval novú reprezentačnú trénerku žien. Stala sa ňou bývala biatlonistka Anna Murínová, ktorá bola v minulom ročníku asistentka reprezentačného trénera. Pavel Kobela, ktorý viedol družstvo žien minulú sezónu, sa funkcie vzdal po nespokojnosti v ženskom tíme.

24. októbra 2015 prezídium Slovenského biatlonového zväzu odvolalo z postu po piatich rokoch svojho prezidenta Jána Hyžu. Oficiálnym dôvodom bolo nedostatočné hájenie záujmov slovenského biatlonu a nespokojnosť s finančnou politikou zväzu. Do ďalšieho valného zhromaždenia, ktoré bolo naplánované na apríl 2016, poverila vedením zväzu Tomáša Fuska.

Spomedzi slovenských žien bola minulý ročník najlepšia Jana Gereková, ktorá skončila na 19. mieste v celkovom rebríčku. Anastasia Kuzminová, ktorá ukončila minulú sezónu pre tehotenstvo sa zúčastnila 3 pretekov na Majstrovstvách sveta 2016 a 7 pretokoch na 4 podujatiach Svetového pohára 2015/2016.

Z mužov bol v predchádzajúcom ročníku najlepší Matej Kazár na 55. mieste, ktorý bol zo Slovákov najlepší aj v IBU Cupe, kde skončil na 56. mieste. Martin Otčenáš vo svetovom pohári skončil na 75. mieste, po dvoch bodoch v celkovom hodnotení mali Miroslav Matiaško a Tomáš Hasilla.

Ženská i mužská štafeta skončila na rovnakom 14. mieste.

## Poznámky


## Referencie

## Externé odkazy
*  biathlonworld.com  – oficiálna stránka IBU
* biathlon.sk – Slovenský zväz biatlonu

Kategória:Svetový pohár v biatlone
Kategória:Biatlon v roku 2015
Kategória:Biatlon v roku 2016